Skėčio akademija

Skėčio akademija () – amerikiečių superherojų žanro televizijos serialas, kuriame septyni įvaikinti giminaičiai stengiasi išsiaiškinti jų tėvo mirties aplinkybes bei išvengti artėjančios pasaulio pabaigos grėsmės. Televizijos serialas paremtas komiksų knygų serija, kurią sukūrė Gerard Way ir Gabriel Bá. Pirmasis sezonas buvo išleistas kompanijos „Netflix“ tinkle 2019 m. vasario 15 d. Kompanija pranešė, jog serialas buvo peržiūrėtas virš 45 mln. žmonių per pirmąjį mėnesį po išleidimo. Oficialioje televizijos serialo „Twitter“ paskyroje 2019 m. balandžio mėn. buvo patvirtintas antrojo sezono kūrimas.

Siužetas 
Serijos pasakoja apie septynis įvaikintus giminaičius, kurie turi antgamtinių galių. Jų istorija prasideda 1989 m., kuomet 43 moterys netikėtai susilaukia vaikų nepaisant to, kad jokiais nėštumo požymiais prieš gimdymo procesą nepasižymėjo. Bilionierius Reginaldas Hargryvas, susidomėjęs šiuo nepaprastu reiškiniu, nusprendžia įvaikinti šiuos vaikus, tačiau tai pavyksta padaryti tik su septyniais iš jų. Pastebėjęs, jog vaikai turi antgamtinių galių, Hargryvas nusprendžia sukurti superherojų komanda pavadinimu „Skėčio akademija“, kuri saugotų pasaulį nuo įvairių pavojų. Jo planas patiria sunkumų, kuomet superherojai pasiekia paauglystės metus ir išsiskirsto savo keliais, kas lemia komandos žlugimą.

Po daugelio metų 6 išgyvenę giminaičiai susitinka dar kartą išgirdę žinią apie jų įtėvio mirtį. Dirbdami kartu Liuteris, Diegas, Alison, Klausas, Vania ir Numeris Penki stengiasi išsiaiškinti, kaip mirė Hargryvas. Giminaičiai aršiai konfliktuoja dėl savo skirtingų asmenybių bei gebėjimų, tuo pačių metu stengdamiesi išvengti artėjančios apokalipsės grėsmės.

Veikėjai 
Ellen Page vaidina Vanią Hargryvs, dar kitaip vadinamą Numerį Septyni. Vania yra smuikininkė mananti, jog ji nepasižymi antgamtiškomis galiomis, kurias turi jos šeimos nariai. Iš tiesų ji geba paversti garso bangas į energiją. Jai būdingas stiprus nepilnavertišumo kompleksas.

Tom Hopper vaidina Liuterį Hargryvs, dar kitaip vadinamą Numerį Vienas. Liuteris yra vyriausias vaikas, kuris prisiema vadovo vaidmenį tarp giminaičių. Jis pasižymi nepaprasta jėga bei stambiu kūnu. Liuteris vienintelis pasilieka tęsti Reginaldo Hargryvo nurodymų šeimai išširus ir kitiems vaikams išsikrausčius iš namų. Jis buvo nusiųstas į mėnulį ir ten praleido 4 m.

David Castañeda vaidina Diegą Hargryvs, dar kitaip vadinamą Numerį Du. Jis yra maištiškas ir beatodairiškas šeimos narys. Diegas smarkiai konkuruoja su broliu Liuteriu ir mano, jog jis nėra vertas vadovo vaidmens. Šilčiausius santykius šeimoje jis turi su mama. Diego gebėjimas yra mėtyti peilius nepaprastai tiksliu ir nenaturaliu būdu.

Emmy Raver-Lampman vaidina Alison Hargryvs, dar kitaip vadinamą Numerį Trys. Alison yra įžymi žvaigždė, kuri stengiasi nebenaudoti savo atgamtiškų galių, kurių dėka sugriuvo jos sąntykiai su vyru bei dukra. Ji geba kontroliuoti kitus žmones pasitelkdama frazę „Aš išgirdau gandą…“. Alison ir Liuterį sieja komplikuoti santykiai.

Robert Sheehan vaidina Klausą Hargryvs, dar kitaip vadinamą Numerį Keturi. Klausas pasižymi noru linksmintis bei narkotikų priklausomybe, kuri išsivystė jam stengiantis susilpninti savo antgamtiškų galių pasireiškimą. Klausas geba bendrauti su numirusiais bei padaryti juos matomus aplinkiniams. Jis turi žemo pasitikėjimo savimi lygį bei potrauminį streso sindromą.

Aidan Gallagher vaidina Numerį Penki. Numeris Penki yra ypatingas tuo, jog nepaisant savo paaugliško kūno, jam yra 58 m. Numeris Penki geba keliauti erdve ir laiku, naudodamas teleportaciją. Būdamas vaikas jis netyčia perkėlė savo kūną per toli į ateitį ir liko ten istrigęs, kol pasitaikė proga grįžti į praeitį. Iš šeimos narių jis išsiskiria tuo, jog labiau rūpinasi artėjančios apokalipsės grėsme, nei įtėvio mirtimi. Jis yra laikomas vienas iš geriausių serijinių žudikų istorijoje.

Serijos

1 sezonas

Gamyba 
2015 m. liepos 7 d. buvo paskelbta, jog komiksų serija „Skėčio akademija“ yra ketinama adaptuoti į televizijos serialą, o ne į originalų filmą, kas buvo prognozuojama anksčiau. 2017 m. liepos 11 d. buvo oficialiai pranešta, jog televizijos serialas „Skėčio akademija“ bus išleistas kompanijos „Netflix“, o pagrindinių prodiuserių vaidmuo atiteks Gerard Way ir Gabriel Bá. Siužeto kūrimo darbas atiteko Jeremy Slater.

Didžioji dalis „Skėčio akademijos“ buvo nufilmuota Kanadoje, Toronte. Kai kurios scenos buvo nufilmuotos Hamiltone. Filmavimo pradžia yra laikoma 2018 m. sausio 15 d., o pabaiga – 2018 m. liepos mėn.

Išnašos 

JAV televizijos serialai
Mokslinės fantastikos serialai
Dramos (serialai)